CELEX: 22007A1217(01)
Language: hr
Date: 2007-12-17 00:00:00
Title: Sporazum u obliku razmjene pisama o privremenoj primjeni izmjena Protokola kojim se za razdoblje od 1. siječnja 2007. do 31. prosinca 2012. utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske ekonomske zajednice i Republike Madagaskara o ribolovu u obalnim vodama Madagaskara

04/Sv. 005
            
            
               HR
            
            
               Službeni list Europske unije
            
            
               195
            
         22007A1217(01)
   
               L 331/5
            
            
               SLUŽBENI LIST EUROPSKE UNIJE
            
            
               31.12.2012.
            
         
      SPORAZUM
   
   u obliku razmjene pisama o privremenoj primjeni izmjena Protokola kojim se za razdoblje od 1. siječnja 2007. do 31. prosinca 2012. utvrđuju ribolovne mogućnosti i financijska naknada koji su predviđeni Sporazumom o partnerstvu u ribarstvu između Europske ekonomske zajednice i Republike Madagaskara o ribolovu u obalnim vodama Madagaskara
   Poštovani gospodine,
   Izražavam zadovoljstvo zbog činjenice da su pregovarači Republike Madagaskara i Europske zajednice uspjeli postići suglasnost u pogledu izmjena Protokola o ribolovnim mogućnostima i financijskoj naknadi i njegovih priloga.
   Pregovori održani u Antananarivou 15. i 16. ožujka 2007. omogućili su usklađivanje ribolovnih mogućnosti koje su predviđene Protokolom potpisanim 21. lipnja 2006. S obzirom na to da su stranke 16. ožujka 2007. potpisale izmijenjeni Protokol, predlažem da se istodobno nastave postupci za odobrenje i ratifikaciju teksta Sporazuma, izmijenjenog Protokola i njegovog priloga i dodataka u skladu s postupcima koji su na snazi u Republici Madagaskaru i Europskoj zajednici i koji su potrebni za njihovo stupanje na snagu.
   Kako se ne bi prekidale ribolovne aktivnosti plovila Zajednice u vodama Madagaskara, a pozivajući se na Sporazum i Protokol, parafiran 21. lipnja 2006. i izmijenjen 16. ožujka 2007., kojim se utvrđuju ribolovne mogućnosti i financijska naknada za razdoblje od 1. siječnja 2007. do 31. prosinca 2012., čast mi je obavijestiti Vas da je Vlada Republike Madagaskara voljna privremeno primjenjivati taj Sporazum i izmijenjeni Protokol od 1. siječnja 2007. do njihovog stupanja na snagu u skladu s člankom 17. Sporazuma, pod uvjetom da je Europska zajednica spremna postupiti na isti način.
   Pri tome se podrazumijeva da se u tom slučaju prvi dio financijske naknade iz članka 2. Protokola mora platiti prije 31. prosinca 2007.
   Bio bih Vam zahvalan kad biste potvrdili da je Europska zajednica suglasna s takvom privremenom primjenom.
   Primite, gospodine, izraze moga najdubljega poštovanja.
   
      Za Vladu Republike Madagaskara
   
   Poštovani gospodine,
   Čast mi je potvrditi primitak Vašeg pisma s današnjim datumom koje glasi:
   
      „Poštovani gospodine,
      Izražavam zadovoljstvo zbog činjenice da su pregovarači Republike Madagaskara i Europske zajednice uspjeli postići suglasnost u pogledu izmjena Protokola o ribolovnim mogućnostima i financijskoj naknadi i njegovih priloga.
      Pregovori održani u Antananarivou 15. i 16. ožujka 2007. omogućili su usklađivanje ribolovnih mogućnosti koje su predviđene Protokolom potpisanim 21. lipnja 2006. S obzirom na to da su stranke 16. ožujka 2007. potpisale izmijenjeni Protokol, predlažem da se istodobno nastave postupci za odobrenje i ratifikaciju teksta Sporazuma, izmijenjenog Protokola i njegovog priloga i dodataka u skladu s postupcima koji su na snazi u Republici Madagaskaru i Europskoj zajednici i koji su potrebni za njihovo stupanje na snagu.
      Kako se ne bi prekidale ribolovne aktivnosti plovila Zajednice u vodama Madagaskara, a pozivajući se na Sporazum i Protokol, parafiran 21. lipnja 2006. i izmijenjen 16. ožujka 2007., kojim se utvrđuju ribolovne mogućnosti i financijska naknada za razdoblje od 1. siječnja 2007. do 31. prosinca 2012., čast mi je obavijestiti Vas da je Vlada Republike Madagaskara voljna privremeno primjenjivati taj Sporazum i izmijenjeni Protokol od 1. siječnja 2007. do njihovog stupanja na snagu u skladu s člankom 17. Sporazuma, pod uvjetom da je Europska zajednica spremna postupiti na isti način.
      Pri tome se podrazumijeva da se u tom slučaju prvi dio financijske naknade iz članka 2. Protokola mora platiti prije 31. prosinca 2007.
      Bio bih Vam zahvalan kad biste potvrdili da je Europska zajednica suglasna s takvom privremenom primjenom.”
   
   Čast mi je potvrditi da je Europska zajednica suglasna s privremenom primjenom.
   Primite, gospodine, izraze moga najdubljega poštovanja.
   
      Za Europsku zajednicu